《游仙云宫》
宋代·唐庚

出郭三竿日，横江一苇航。雀飞田有麦，蚕罢野无桑。

下马危梯田，开门古殿香。雨馀丹井溢，苔入醮坛荒。

画老星辰动，碑残岁月亡。钟声落城市，符祝走村乡。

野鸟啼巴蜀，山崖刻汉唐。临归更回首，惜此一襟凉。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。